Тыкуэнхэр къапщытэ
Бахъсэн щIыналъэ администрацэм, «Роспотребнадзор»-м, волонтёрхэм къапщытащ щIыпIэм щылажьэ тыкуэнхэр санитар жыпхъэхэм зэрытетыр.
Ахэр щыIащ Ислъэмей, ХьэтIохъущыкъуей, Зеикъуэ къуажэхэм дэт тыкуэнышхуэхэм.
Абыхэм антисептикхэр къызэрыщагъэсэбэпым, нэкIуIупхъуэхэр щэхуакIуэхэм зэраIулъым щыкIэлъыплъащ.
«Дэ дызыкIэлъыплъыр тыкуэнтетхэм я лэжьыгъэм и закъуэкъым, атIэ щэхуакIуэхэм коронавирус уз зэрыцIалэр къапкърымыхьэн папщIэ Iэмалхэр къызэгъэпэщауэ щытыным дыхущIокъу. Иджыпсту къагъэува жыпхъэхэм дытетын хуейщ, псом хуэмыдэу нэкIуIупхъуэ пIумылъу тыкуэнхэм, цIыху куэд щызэхуэсхэм ущIыхьэ хъунукъым», — жиIащ Бахъсэн щIыналъэ администрацэм и Iэтащхьэм и къуэдзэ ПщыукI Мухьэрбий.
IэщIагъэлIхэм къызэралъытэмкIэ, сату щIыпIэхэм я нэхъыбэр къыхуагъэув жыпхъэм тету мэлажьэ.
Улымбащ Лерэ.
